Noureddine Aba

Noureddine Aba (Februari 16,1921- Septemba 19, 1996) alikuwa mshairi wa Algeria na mwandishi wa michezo. Kazi yake inazingatia mada za kisiasa, kama vile mapinduzi ya Algeria, mzozo wa Kiarabu na Israeli na Ujerumani .Mnamo 1990, alianzisha Fondation Noureddine Aba, ambayo inaendelea kutoa tuzo ya Noureddine Aba ya kila mwaka kwa waandishi wa Algeria.

Maisha ya zamani 
Aba alizaliwa mnamo 1921 katika mji wa Sétif nchini Algeria. Katika kazi yake ya wasifu Le chant perdu au pays retrouve (Wimbo Uliopotea wa Nchi Iliyopatikana tena, 1978), alielezea utoto wake kama kipindi kisicho na furaha, akiandika:"Nililazimika kuwahusudu watoto katika sehemu zingine za ulimwengu ambao walipitia utoto na ujinga wa vipepeo". Baada ya kumaliza masomo yake ya sekondari huko Setif,alitumia mwaka mmoja kusoma sheria katika Chuo Kikuu cha Algiers. Katika miaka ya 1940, alianza kuandika mashairi kadhaa, pamoja na mkusanyiko wake wa 1941 L'Aube de l'amour (The Dawn of Love). Mnamo 1943, aliandikishwa katika jeshi la Algeria, ambapo alitumikia kwa miaka miwili hadi kumalizika kwa vita vya dunia vya pili.

Kazi ya uandishi 
Baada ya vita, Aba alikua mwandishi wa habari na kuripoti juu ya majaribio ya Nuremberg. Wakati jarida la Présence Africaine lilianzishwa mnamo 1947, Aba alikua mmoja wa waandishi wake. Wakati huu, Aba alikuwa akiishi Ufaransa, ambapo alitumia sehemu kubwa ya maisha yake ya utu uzima. 

Uzoefu wa wakati wa vita, haswa hasira yake katika mauaji ya Sétif ya Mei 1945, pia ilimhimiza Aba kujitolea kuandika mashairi zaidi. Kazi yake kimsingi inazingatia mada zinazohusiana na siasa na athari za vurugu kwa wanadamu, zinazoangazia mada kama vile mapinduzi ya Algeria, mzozo wa Kiarabu na Israeli na Ujerumani. Mada za kazi yake zilimfanya msomi Jean Déjeux kumlinganisha na Mohammed Dib. Mikusanyo inayojulikana zaidi ya Aba ni pamoja na Gazelle au petit matin (Gazelle asubuhi ya mapema,1978) na Gazelle après minuit (Gazelle baada ya Usiku wa manane,1979), ambayo huchukua fomu ya safu ya mashairi ya mapenzi yaliyoongozwa na vifo vya wanandoa wachanga wakati nchi inajitegemea kutoka Ufaransa.  

Aba pia ameandika maigizo mengi, ambayo mara nyingi huwa michezo ya kuigiza na mada za kisiasa. Wamekuwa wakitumbuiza katika sinema za Ufaransa na kwenye Radio France Internationale; Tamthiliya huchezwa sana nchini Algeria isipokuwa ni kwa Kiarabu. Tamthiliya zake ni pamoja na Tell el Zaatar s'est tu a la tombée du soir (Ukimya wakati wa Usiku huko Tell el Zaatar, 1981), ambayo inaelezea vipindi kutoka historia ya Palestina, na L'Annonce faite à Marco, ou a l'aube et sans couronne (Matamshi kwa Marco, au Yaliyosindikizwa mnamo Alfajiri, 1983), ambayo imewekwa wakati wa vita vya Algiers mnamo 1957.

Tuzo na heshima 
Kazi ya Aba ilipata kutambuliwa muhimu zaidi mwishoni mwa miaka ya 1970 na mapema miaka ya 1980. Mnamo 1979 alipewa Prix de l'Afrique méditerranéenne kwa mashairi yake, na mnamo 1985 alipewa Fondation de France "Prix Charles Oulmont" kwa mchango wake kwa fasihi. Kupitia mchezo wake wa 1981 Tell el Zaatar ... alishinda Prix Palestine-Mahmoud Hamchari.

Kazi nyingine 
Aba amehadhiri katika vyuo vikuu kadhaa, pamoja na kipindi cha kufundisha fasihi ya Algeria katika Chuo Kikuu cha Illinois huko Urbana – Champaign. Aba amekuwa mwanachama wa Académie des Sciences d'Outre-mer na Académie Universelle des Cultures. Alikuwa pia sehemu ya Haut Conseil de la francophonie, baada ya kuteuliwa kwa hii na François Mitterrand.

Aba pia amekuwa akifanya kazi katika siasa. Alirudi kwa muda mfupi Algeria mwishoni mwa miaka ya 1970 na alifanya kazi katika Wizara ya Habari na Utamaduni, kabla ya kukatishwa tamaa na siasa za Algeria na kurudi Ufaransa.  Katika maisha yake yote, alikuwa akiunga mkono sana utaifa wa Palestina. Kabla ya kifo chake, aliomba serikali ya Ufaransa kuwashawishi wasaidie kumaliza vita vya wenyewe kwa wenyewe vya Algeria.

Kifo na urithi 
Aba alikufa mnamo 1996 huko Paris, akiwa na umri wa miaka 75. Fondation Noureddine Aba, iliyoanzishwa na mwandishi mnamo 1990, inaendelea kutoa Tuzo ya Noureddine Aba ya kila mwaka kwa waandishi wa Algeria wanaandika Kifaransa au Kiarabu. Wapokeaji wa awali wamejumuisha Tahar Djaout na Redha Malek.

Marejeo 

Waliofariki 1996
Waliozaliwa 1921
Arusha Translation-a-thon
Watu wa Algeria
Waandishi wa Algeria